Ռոզա Քենեդի

Ռոզա (Ռոուզ) Էլիզաբեթ Ֆիցջերալդ Քենեդի (, ), ամերիկացի բարեգործ, Ջոզեֆ Պատրիկ Քենեդու Կրտսերի կինը (1888-1969), Քենեդիների ընտանիքի փաստացի մայրիշխան։ Ինը երեխաների մայր է, այդ թվում՝ ԱՄՆ նախագահ Ջոն Քենեդու, ինպես նաև սենատորներ Ռոբերտ Քենեդու և Էդվարդ Մուր Քենեդու։

Կենսագրություն 
Ռոզա Ֆիցջերալդ Քենեդին ծնվել է ԱՄՆ-ի Մասաչուսեթս նահանգի Բոստոն քաղաքում։ Եղել է Բոստոնի Ֆիցջերալդների դեմոկրատական կլանի նախկին ներկայացուցիչներ Ջոն Ֆիցջերալդի և նրա կնոջ՝ Մերի Ջոզեֆին Հենոնի ընտանիքի ավագ երեխան։ Հայրը եղել է Բոստոնի անվանի քաղաքական գործիչ, երկու անգամ զբաղեցրել է քաղաքապետի պաշտոնը, հետագայում դարձել է ԱՄՆ Կոնգրեսի անդամ։

Ռոզան նախնական կրթությունը ստացել է Վալսի նիդեռլանդական վանական դպրոցում, որից հետո ուսումը շարունակել է Դորչեստերյան միջնակարգ դպրոցում, որն ավարտել է 1906 թվականին։ Այս ամենի հետ մեկտեղ նա նաև հաճախել է Նոր Անգլիայի կոնսերվատորիա, որտեղ սովորել է դաշնամուր նվագել։ Միջնակարգ դպրոցն ավարտելուց հետո ընդունվել է Նյու Յորքյան Մանհեթենվիլ քոլեջ։

Անձնական կյանք 
Յոթ տարվա ընկերությունից հետո՝ 1914 թվականի հոկտեմբերի 8-ին, ամուսնացել է Ջոզեֆ Պատրիկ Քենեդու հետ։ Նրանք ունեցել են ինը երեխա։ 1969 թվականի նոյեմբերին՝ ամուսնու մահից հետո, Ռոզա Քենեդին դարձել է այրի։ Նա տեսել է իր ինը երեխաներից չորսի մահը։

Ամուսինը նրան և իր ընտանիքին ապահովված էր պահում, բայց անհավատարիմ էր ամուսնության մեջ։ Իր երրորդ երեխայով հղիության ութերորդ ամսում (Ռոզմարի Քենեդի) Ռոզան վերադարձել է ծնողների մոտ։ Իրավիճակը հորը ներկայացնելուց հետո վերջինս հիշեցրել է, որ ինքը կաթոլիկ է և չի ընդունում ամուսնալուծությունը, և որ նա կշարունակի ապրել իր կյանքի համար ընտրված ամուսնու հետ։ Ռոզան վերադարձել է և համառորեն դիմադրել ամուսնու բոլոր սիրային հարաբերություններին, որոնց թվում էր կինոաստղ Գլորիա Սվենսոնը։ Վերջինս մի անգամ այս առիթով ասել է. 
Ռոզան ուշադրություն չէր դարձնում ամուսնու սիրային հարաբերություններին, չնայած գիտեր դրանց մասին։ Նյարդայնությունը և սթրեսը, ստամոքսային ֆունկցիաների խանգարումը բուժելու համար նրան բուժում էին հանգստացնող միջոցներով։

Կաթոլիկ վարդապետությանը խստորեն հետևելը Ռոզայի համար հաճախ էր դառնում երեխաների, հատկապես դուստր Քեթլինի հետ վեճի առիթ։ Ռոզան հրաժարվել է մասնակցել իր դստեր հարսանիքին, որը դարձել էր Դևոնշիրի 10-րդ դքսուհու ավագ որդու՝ Ուիլյամ Քավենիշի կինը, քանի որ նա պատկանում էր Անգլիկան եկեղեցուն։ Նրանք վերականգնել են նորմալ հարաբերությունները Երկրորդ համաշխարհային պատերազմի ժամանակ մարկիզի մահից հետո։ Երբ նրա դուստրը՝ Քեթլին Քեյվենդիշը, որը հայտնի էր որպես Լեդի Հարթինգթոն, 1948 թվականին մահացավ ինքնաթիռի վթարի հետևանքով (որի ժամանակ մահացել է նաև նրա նոր փեսացու Պիտեր Ուենթվորթ-Ֆիցվիլյամը՝ 8-րդ կոմս Ֆիզվիլյամը), եկեղեցական արարողության և թաղման ժամանակ ներկա էր միայն նրա հայրը։

Երեխաներ

Ժառանգություն 
1951 թվականին Հռոմի Պապ Պիոս 12-րդը Ռոզա Քենեդուն շնորհել է «կոմսուհու» տիտղոս` ի նշան նրա «օրինակելի մայրության և բազմաթիվ բարեգործական գործերի»։

Հայտնի լինելով իր բարեգործական գործունեությամբ՝ նա 90 տարեկան հասակում ղեկավարել է հատուկ Օլիմպիական խաղերի տարեցների շքերթը։ Նրա կյանքն ու ձեռքբերումները արտացոլվել են «Օսկար» մրցանակի արժանացած «Ռոզա Քենեդի։ Հիշելու կյանք» () կարճամետրաժ վավերագրական ֆիլմում։

Ծանոթագրություններ

Արտաքին հղումներ 
 Boston Women’s Historic Trail
 pbs.com article addresses the life of Rose Kennedy

Ամերիկացիներ իռլանդական ծագմամբ
Բոստոն քաղաքում ծնվածներ
Թոքաբորբից մահացածներ
Ամերիկացի կանայք